**Списък**

 **на**

 **настоятелството и проверителна комисия при НЧ „Пробуда 1930“с. Болярско общ. Тунджа**

**Настоятелство:**

Пепа Тодорова Иванова – Председател

Куна Иванова Стоянова – Член

Вълчо Стоянов Вълчев – Член

**Проверителна комисия:**

Руска Желязкова Димитрова - Председател

Кръстина Димитрова Димитрова – Член

Марийка Демирева Димитрова – Член

Читалищен секретар:

**ОТЧЕТ**

**ЗА ДЕЙНОСТТА НА НАРОДНО ЧИТАЛИЩЕ „ПРОБУДА 1930 „ с.БОЛЯРСКО**

**ОБЛАСТ ЯМБОЛ ПРЕЗ 2018г.**

**І БИБЛИОТЕЧНА ДЕЙНОСТ.**

ЧИТАТЕЛИ 41

РАЗДАДЕНА ЛИТЕРАТУРА 224 ТОМА

БИБЛИОТЕЧЕН ФОНД 5141 ТОМА

ПОСТЪПИЛИ КНИГИ 100 ТОМА

През годината за развитието на библиотечната дейност се проведоха различни инициативи, като обсъждане на книги,

колективно четене и други.

Ново постъпилите книги са на стойност 1243лв. спечелени по програма от Министерството на културата „Българските библиотеки-съвременни центрове за четене и информираност“

**ІІ КУЛТУРНО-МАСОВА ДЕЙНОСТ.**

Тържествено се честваха 3-ти МАРТ, 24-ти МАЙ и 2-ри ЮНИ.

 На 24-ти Май се отбелязва и традиционния сбор на село Болярско.

„Денят на Съединението на България”-6-ти Септември, „Денят на Независимостта”-22-ти Септември,

”Денят на народните будители”-1-ви Ноември се отбелязаха с песни и рецитали!

По повод 22-ри април „Деня на Общината и Земята” беше изнесен авторски спектакъл „Смеха на Чудомир” с участието на актьорите Велика Видева и Звезделин Минков.

24-ти Май –празникът на с .Болярско взеха участие фолклорен ансамбъл „Тунджа„ и други самодейни състави от общината.

1-ви Юни „Международният ден на детето”,се организира празник пред читалището.Тържеството протече с изяви на деца, рецитали,забавни състезателни игри и с много песни.

За 2-ри Юни -„Деня на Ботев и на загиналите за свободата”,пред паметната плоча се поднесоха цветя,със слово и рецитал .

1-ви Октомври „Международния ден на възрастните хора”- по покана на директора на Дом за стари хора „Христо Ботев” , отбелязахме празникът съвместно !

Децата от читалището изнесоха сценката „Хитър дядо”.

**ІІІ.ХУДОЖЕСТВЕНА ДЕЙНОСТ**

През 2018г. функционираха:

1. Фолклорна певческа група
2. Лазарска група
3. Коледарска група

Групите участваха активно в съответните празници .

С народни обичаи се отпразнуваха :

21.01.2018г.-Бабин ден.

14.02.2018г.-Трифон Зарезан

01.03.2018г.-Баба Марта и Деня на самодееца

В навечерието на 01 март – Баба Марта , пенсионерски клуб „ Нони “ съвместно с читалището, изработиха мартенички .Които се раздадоха в Домът за стари хора в селото.

Осми март бе посрещнат в залата на кметството с тържествена програма , в която всички присъстващи взеха активно участие. Беше обявен конкурс за най-красиво саксийно цвете.

Трима от участниците бяха отличени с предметна награда, а останалите с грамоти.

22-ри март „Първа пролет“ се отпразнува в залата на пенсионерски клуб „ Нони “ със забавна програма и народни песни за пролетта. Деца от лазарската група от читалището поднесоха пролетни цветя и картички с пожелания на всички присъстващи на празника.

Рождество Христово се отпразнува пред читалището с програма, беше обявена изложба „Весел-шарен Великден“ .

Всеки, който пожела донесе ,красиво боядисани яйца и домашно приготвени козунаци! Участниците бяха наградени със сертификати !След награждаването празникът продължи с хоро на мегдана.

През изминалата година имаме изяви извън селото. Лазарската група взе участия в общинските празници на художествената самодейност “Хоро се вие , песен се пее“ в с .Тенево.

Групата също се представи и на пролетният празник „От Цветница до Гергьовден“ в с .Ген .Инзово ,където ги класираха на второ място .

По случай 24-ти май „Ден на славянската писменост, българската просвета и култура “ ,Кръстина Димитрова-ръководител на певческа група „Болярки “бе наградена с грамота за активно участие на групата .

На 20-ти юни в с. Търнава се проведе празник „Зажънване“. Пенсионерският клуб взе участие с питка , на която имаше изобразени житни класове. На председателят на клуба – Руска Димитрова бе връчена грамота и парична награда за доброто представяне.

От 22-ри до 26-ти октомври се проведе “Национална седмица на четенето“-„ Малки четат на големи“

Посетиха ни ДСХ „Христо Ботев“, читалищният секретар ги запозна с кратката историята на село Болярско. А деца от селото им изчетоха няколко български разказа.

На 18-ти декември се проведе коледен благотворителен базар ,на който имаше изработена коледна украса ,направена ръчно от пенсионерския клуб и с участието, и под ръководството на читалищния секретар .Със събраните средства платихме озвучаването на коледния празник.

24-ти декември „Коледно-новогодишно тържество“ взеха участие всички групи от читалището. Празникът бе пред читалището.

Най-малките с танцът на „Снежинките“. Певческа група „Болярки“ с коледни песни и коледарска група –ветерани . Празникът приключи с идването на Дядо Коледа и Снежанка.

Организационното състояние на читалището е следното:

Има проведени пет заседания , на които са разгледани въпроси и взети решения от различен характер.

Летописната книга все още не е завършена.

Читалищната сграда има нужда от незабавен основен ремонт. Покривът тече , дограмата е изгнила .

И на края искаме да изкажем голяма благодарност към всички участници в мероприятията организирани от читалището,

най-вече на младите хора и на пенсионерски клуб „Нони“, за това че винаги се отзовават с голямо желание и интерес, за по-добро развитие на читалищното дело.

 **Читалищно настоятелство:**